Príloha č. 1
Akt Rady

z 12. marca 1999

o vypracovaní Protokolu na základe článku K.3 Zmluvy o Európskej únii o rozsahu prania príjmov v Dohovore o používaní informačných technológii na colné účely a o zaradení evidenčných čísiel dopravných  prostriedkov do dohovoru

RADA EURÓPSKEJ ÚNIE

so zreteľom na Zmluvu o Európskej únii a najmä na jej článok K.3 ods. 2 písm. c,

KEĎŽE v záujme zjednotenia existujúcich zákonov na účely colnej spolupráce a zintenzívnenia boja proti organizovanej kriminalite je potrebné rozšíriť rozsah prania príjmov a zaviesť pojem „evidenčné čísla dopravných prostriedkov“ do kategórie dát,

ROZHODLA o vypracovaní protokolu, ktorého text je pripojený, ktorý dnes podpísali zástupcovia vlád členských štátov Európskej únie,

ODPORÚČA členským štátom, aby prijali tento protokol v súlade s ich príslušnými ústavnými požiadavkami.

V Bruseli 12. marca 1999

Za Radu

predseda

O. SCHILY

PROTOKOL
vypracovaný na základe článku K.3 Zmluvy o Európskej únii o rozsahu prania príjmov v Dohovore o používaní informačných technológii na colné účely a o zaradení evidenčných čísiel dopravných  prostriedkov do dohovoru

Vysoké zmluvné strany tohto protokolu, členské štáty Európskej únie
s odvolaním sa na akt Rady Európskej únie z 12. marca 1999,
so zreteľom na dohovor vypracovaný na základe článku K.3 Zmluvy o Európskej únii 
o používaní informačných technológii na colné účely, (1) (ďalej len „dohovor“),

 DOHODLI  SA NA TÝCHTO USTANOVENIACH:
Článok 1
Druhá zarážka článku 1 ods. 1 dohovoru sa mení a dopĺňa takto:
„- prevod, zmena, zatajenie alebo zakrývanie majetku alebo príjmov pochádzajúcich z nezákonného medzinárodného obchodu s omamnými a psychotropnými látkami, získaných priamo alebo nepriamo jeho prostredníctvom, alebo použitých v tomto nezákonnom medzinárodnom obchode s omamnými a psychotropnými látkami alebo akékoľvek porušenie:
(i)	všetkých vnútroštátnych právnych predpisov, a administratívnych opatrení členských štátov, ktorých uplatňovanie v celom rozsahu alebo čiastočne patrí do právomoci colnej správy členského štátu vo veci cezhraničnej prepravy tovaru podliehajúceho zákazom, obmedzeniam alebo kontrolám, a to najmä podľa článkov 36 a 223 Zmluvy o založení Európskeho spoločenstva a neharmonizovaných spotrebných daní alebo
(ii)    súboru opatrení spoločenstva a súvisiacich vykonávacích opatrení, ktoré upravujú
   dovoz, vývoz, tranzit a  prítomnosť tovaru

1)	OJ C 316, 27. 11. 1995, s. 34.

v obchode medzi členskými štátmi a tretími krajinami, a medzi jednotlivými 
členskými štátmi v prípade tovaru, ktorý nemá status spoločenstva podľa článku 9 ods. 2 Zmluvy o založení Európskeho spoločenstva alebo tovaru, ktorý podlieha dodatočným kontrolám alebo zisťovaniu za účelom ustanovenia statusu tovaru spoločenstva pri tomto tovare, alebo
(iii)	súboru opatrení prijatých na úrovni spoločenstva v oblasti spoločnej poľnohospodárskej politiky a osobitných opatrení prijatých s ohľadom na tovar, ktorý je výsledkom spracovania poľnohospodárskych produktov, alebo
(iv)	súboru opatrení prijatých na úrovni dpoločenstva v oblasti harmonizovaných  spotrebných daní a dane z pridanej hodnoty pri dovoze tovaru, ako aj národných opatrení, podľa ktorých sa vykonávajú.“

Článok 2
Kategórie údajov uvedené v článku 4 dohovoru sa dopĺňajú o nasledujúcu  kategóriu:
„(ix)	evidenčné číslo dopravného prostriedku.“

Článok 3
1.	Tento protokol príjmu členské štáty v súlade s ich ústavnými požiadavkami.
2.	Členské štáty oznámia depozitárovi splnenie ich ústavných požiadaviek na prijatie tohto protokolu.
3.	Tento protokol nadobudne platnosť  90 dní odo dňa oznámenia podľa odseku 2, ktoré urobí ten členský štát, ktorý ako člen Európskej únie v deň prijatia aktu Radou, ktorým sa navrhol tento protokol,  ako posledný splnil túto formálnu požiadavku. Protokol však nadobudne platnosť najskôr v rovnakom čase, v ktorom nadobudne platnosť Dohovor o používaní informačných technológií na colné účely .

Článok 4
1.	Tento protokol je otvorený pre pristúpenie každého štátu, ktorý sa stane členským štátom Európskej únie.
2.	Listiny o pristúpení sa uložia u depozitára.
3.	Text tohto protokolu, ktorý vypracuje Rada  Európskej únie v jazyku pristupujúceho štátu, je autentický.
4.	Tento protokol nadobudne platnosť v ktoromkoľvek štáte, ktorý k nemu pristúpil 90 dní odo dňa uloženia listiny o jeho pristúpení alebo v deň, keď tento protokol nadobudne platnosť, ak sa tak nestalo v danej lehote 90 dní.

Článok 5
Každý štát, ktorý sa stane členským štátom Európskej únie a pristúpi k dohovoru v súlade s jeho článkom 25, príjme ustanovenia tohto protokolu.

Článok 6
 1.	Zmeny a  doplnenia tohto protokolu môžu byť navrhnuté ktorýmkoľvek členským štátom, ktorý je vysokou zmluvnou stranou. Každý takýto návrh sa zašle depozitárovi, ktorý ho postupuje rade.
2.	Zmeny a doplnenia  prijíma rada, ktorá odporúča ich prijatie členským štátom v súlade s ich ústavnými požiadavkami.
3.	Zmeny a doplnenia  prijaté týmto spôsobom nadobudnú platnosť v súlade s článkom 3.

Článok 7
1.	Depozitárom tohto protokolu je generálny tajomník Rady Európskej únie.
2.	Depozitár uverejní oznámenia, listiny alebo správy týkajúce sa tohto protokolu.

V Bruseli 12. marca 1999

Za vládu Spojeného kráľovstva Veľkej Británie a Severného Írska

VYHLÁSENIE
1.	Španielske kráľovstvo vyhlasuje svoj úmysel po zvážení zásad právnej istoty a prezumpcie neviny, najmä ak ide o údaje týkajúce sa finančných záležitostí,  vždy poskytnúť údaje pre colný informačný systém.
2.	Dánsko vyhlasuje, že čo sa jeho týka, bude článok 1 uplatňovať len na predikatívne trestné činy, v dôsledku čoho je podľa dánskych vnútroštátnych právnych predpisov každé získanie kradnutého tovaru trestné, vrátane oddielu 191a dánskeho Trestného zákona o získaní kradnutých omamných a psychotropných látok v súvislosti s pašovaním obzvlášť nebezpečnej povahy .